钦定古今图书集成/明伦汇编/氏族典/第385卷 > 李百药
## 钦定古今图书集成/明伦汇编/氏族典/第385卷 > 李百药

按《唐书李百药传》：“‘百药，字重规，定州安平人，隋内史
令德林子也。幼多病，祖母赵以百药名之。七岁能属
文，父友陆乂等共读徐陵文，有‘刈琅邪之稻’之语，叹
不得其事。百药进曰：‘《春秋》鄅子藉稻’，杜预谓在琅邪’。
客大惊，号奇童。引荫补三卫长。开皇初，授太子通事
舍人，兼学士。十九年，袭父爵安平公，署礼部员外郎。”
炀帝即位，夺爵，废还乡里。九年，戍会稽，城守有功，授
建安郡丞。贞观元年，拜中书舍人，封安平县男。明年，
除礼部侍郎。四年，授太子右庶子，迁散骑常侍，进左
庶子、宗正卿，爵为子。卒谥康。百药才行，为天下推重，
诗尢其所长，樵厮皆能讽之。所撰《齐史》行于时。子安
期。